ફિલ્મની વાર્તાવસ્તુનો સાર આ પ્રમાણે હતો કે, હોસ્પીટલના એક રૂમમાં, કેન્સરની માંદગીને બિછાને પડેલી એક યુવતી ડોક્ટરને જોતાં પોતાના શાળાદરમ્યાનના જૂના દિવસોમાં પહોંચી જાય છે. ડોક્ટર પણ પોતે લખેલા પત્રની યાદો સાથે પ્રેમિકાને સાજી કરવા દિવસ–રાત રીસર્ચ કરવા મંડી પડે છે.દવાની શોધ હાથ લાગતાં જ, દવાખાનાના નીતિ–નિયમોને બાજુએ મૂકીને અમેરિકા જઈ,દવા મેળવી ઉપચાર શરુ કરે છે. કમનસીબે શરુઆતમાં ઊંધીઅસર થતાં યુવતીની જાન જોખમાય છે, કાબેલ ડોક્ટર બુધ્ધિ અને હ્રદયનો કાબૂ ગુમાવી બેસે છે, પાગલ બની જાય છે,યાદશક્તિ જતી રહે છે.. પણથોડા વખતમાં ચમત્કારિક રીતે દવા અસર કરતી જાય છે અને યુવતી જેનું નામ શીતલ છે તે બચી જાય છે. અંતે તે છોકરી જ મનોવૈજ્ઞાનિક રીતે ડોક્ટરનેપાગલપણામાંથી બહાર લાવે છે અને શિર્ષક “હંમેશા સાથે જ રહીશું સાથે ” સાર્થક થાય છે.